**DECEMBRIE**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DECEMBRIE

Îţi aminteşti? Era decembrie, seara.

Butuci trosneau în soba prea încinsă.

Tu îmi stăteai alăturea întinsă

Şi ascultam cum se topeşte ceara.

Căci aprinsesem şapte lumânări,

Înfipte-n sfeşnice de la amiază.

Şi nici un gând nu mai stătea de pază.

Pluteam, departe, peste şapte mări.

Dar iute trece orice amăgire.

Nu poţi opri cu nici un chip o stea.

Decembrie vine mirosind a nea.

Unde eşti tu, frumoasa mea iubire?